На основу члана 8. став 1. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон, 138/22 и 92/23) и члана 17. став 4. и члана 24. став 2. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Министар финансија доноси

**ПРАВИЛНИК**

**о Списку корисника јавних средстава**

"Службени гласник РС", број 118 од 28. децембра 2023.

Члан 1.

Овим правилником утврђује се Списак корисника јавних средстава, у оквиру којег су посебно евидентирани директни и индиректни корисници средстава буџета Републике Србије, односно буџета локалне власти, корисници средстава организација за обавезно социјално осигурање, јавне агенције, организације на које се примењују прописи о јавним агенцијама или су контролисане од стране државе, као и други корисници јавних средстава који су укључени у систем консолидованог рачуна трезора, на основу података Агенције за привредне регистре, односно одговарајућег регистра, као и корисници јавних средстава који нису укључени у систем консолидованог рачуна трезора, а припадају јавном сектору.

Списак корисника јавних средстава одштампан је уз овај правилник и чини његов саставни део.

Члан 2.

Даном ступања на снагу овог правилника престаје да важи Правилник о Списку корисника јавних средстава (,,Службени гласник РС”, број 143/22).

Члан 3.

Овај правилник ступа на снагу 1. јануара 2024. године.

Број 110-00-10/2023-001-005

У Београду, 25. децембра 2023. године

Министар,

**Синиша Мали,** с.р.

[**Списак корисника јавних средстава**](http://www.pravno-informacioni-sistem.rs/SlGlasnikPortal/prilozi/B1CFC8D1C0CA_CACED0C8D1CDC8CAC0_E8C0C2CDC8D5_D1D0C5C4D1D2C0C2C0.pdf%26doctype%3Dreg%26x-filename%3Dtrue%26regactid%3D436681)